Communication of Symptoms in Emergency Calls in Psychiatric Patients with Myocardial Infarction
Independent Research Fund Denmark
BISPEBJERG HOSPITAL
I forskningsprojektet gennemgås opkald til alarmcentralen (lægevagt, 1813/112) for at undersøge symptompræsentation på akut blodprop i hjertet hos svært psykisk syge samt videre behandling og død. Der er stor ulighed i sundhed, idet svært psykisk syge patienter har op til 10-20 års kortere forventet levetid. En af årsagerne til kortere levetid blandt svært psykisk syge patienter er øget forekomst og dødelighed af hjertekarsygdom, hvor blodprop i hjertet spiller en væsentlig rolle. Akut og korrekt behandling af blodprop i hjertet har betydning for komplikationer og død. Vores hypotese er, at kommunikation med svært psykisk syge patienter kan være udfordret i akutte situationer, og at svært psykisk syge patienter ikke præsenterer deres symptomer på blodprop i hjertet på samme måde som baggrundsbefolkningen. Studiet foregår som phd projekt ved registerforskning. Vi forventer at kortlægge hvilke symptomer og faresignaler på blodprop i hjertet, der er forbundet med dårlig prognose hos svært psykisk syge patienter således, at man i fremtiden hurtigere vil kunne igangsætte akut krævende behandling og undgå misforståelser, der kan forsinke eller forhindre korrekt og rettidig behandling hos denne udsatte patientgruppe.
Research Projects (Max 10 MDKK) / DFF-Forskningsprojekt1 / grant